Diari Oficial de la Generalitat Valenciana


Sumari del DOGV 9878, del 26-06-2024 (2024/6134)

DECRET 66/2024, de 21 de juny, del Consell, pel qual es modifica el Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria, i l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/06/21/66/dof/vci/html**

### Dades del document

Número de DOGV
:   9878

Data del DOGV
:   26-06-2024

Secció del DOGV
:   I. DISPOSICIONS GENERALS

Número del document
:   2024/6134


Data del document
:   21-06-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Educació, Universitats i Ocupació
    * ensenyament secundari
    * títol d'estudis
    * legislació

DECRET 66/2024, de 21 de juny, del Consell, pel qual es modifica el Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria, i l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana [2024/6134]  
Índex  
Preàmbul  
Article 1. Modificació del Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria  
Article 2. Modificació de l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana  
Disposicions addicionals  
Primera. Efectes de la qualificació de la matèria Projectes Interdisciplinaris corresponent al curs 2022-2023  
Segona. Incidència pressupostària  
Disposicions finals  
Primera. Modificació de l'article 19 del Decret 74/2013, de 14 de juny, del Consell, pel qual es regula la Formació Professional Dual del sistema educatiu a la Comunitat Valenciana.  
Segona. Calendari d'implantació  
Tercera. Aplicació i desplegament  
Quarta. Entrada en vigor  
Annex I. Modificació del Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria  
Annex II. Modificació de l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana  
  
  
Preàmbul  
  
I  
  
L'article 27 de la Constitució Espanyola reconeix el dret fonamental a l'educació i establix que l'ensenyament bàsic és obligatori i gratuït. L'article 149.1.30 disposa que l'Estat té competència exclusiva sobre la regulació de les condicions d'obtenció, expedició i homologació de títols acadèmics i professionals i normes bàsiques per al desplegament de l'article 27 de la Constitució, a fi de garantir el compliment de les obligacions dels poders públics en esta matèria.  
  
L'Estatut d'Autonomia de la Comunitat Valenciana, en l'article 53, establix que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribuïx a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
La Llei orgànica 2/2006, de 3 de maig, d'educació, modificada per la Llei orgànica 3/2020, de 29 de desembre, indica en l'article 6.bis.1.c que correspon al Govern la fixació dels ensenyaments mínims. Al seu torn, l'article 6, en els apartats 3, 4 i 5, assenyala que, amb la finalitat d'assegurar una formació comuna i garantir la validesa dels títols corresponents, el Govern, prèvia consulta a les comunitats autònomes, fixarà, en relació amb els objectius, competències, continguts i criteris d'avaluació, els aspectes bàsics del currículum, que constituïxen els ensenyaments mínims. Els ensenyaments mínims requeriran el 50 per cent dels horaris escolars per a les comunitats autònomes que tinguen llengua cooficial i el 60 per cent per a aquelles que no la tinguen. Les administracions educatives establiran el currículum dels diferents ensenyaments regulats en l'esmentada llei, del qual formaran part els aspectes bàsics assenyalats en apartats anteriors. Els centres docents desenvoluparan i completaran, si és el cas, el currículum de les diferents etapes i cicles en l'ús de la seua autonomia i tal com s'arreplega en el capítol II del títol V de la llei. Quant als ensenyaments d'Educació Secundària Obligatòria, el capítol III del títol I de l'esmentada Llei orgànica 2/2006 regula estos ensenyaments. Al seu torn, la disposició final sexta de la Llei orgànica 2/2006, de 3 de maig, concreta que les normes d'esta llei podran ser desplegades per les comunitats autònomes, a excepció de les relatives a aquelles matèries la regulació de les quals encomana esta disposició al Govern o que corresponen a l'Estat.  
  
El Reial decret 217/2022, de 29 de març, pel qual s'establix l'ordenació i els ensenyaments mínims de l'Educació Secundària Obligatòria, d'acord amb la seua disposició final primera, té caràcter bàsic i es dicta a l'empara de les competències que atribuïx a l'Estat l'article 149.1.30a de la Constitució Espanyola, sobre la regulació de les condicions d'obtenció, expedició i homologació de títols acadèmics i professionals i normes bàsiques per al desplegament de l'article 27 de la Constitució, a fi de garantir el compliment de les obligacions dels poders públics en esta matèria, a excepció de l'Annex III, que no té el caràcter de normativa bàsica. L'article 8.4 de l'esmentat reial decret, relatiu a l'organització dels tres primers cursos de l'Educació Secundària Obligatòria, disposa que en el conjunt dels tres cursos, els alumnes i les alumnes cursaran alguna matèria optativa, que també podrà configurar-se com un treball monogràfic o un projecte interdisciplinari o de col·laboració amb un servici a la comunitat. Al seu torn, l'article 8.6 d'esta norma establix que els centres podran establir agrupacions en àmbits de totes les matèries dels tres primers cursos de l'etapa en el marc del que establixen referent a això les seues respectives administracions educatives.  
  
La concreció de la normativa anterior es va realitzar a la Comunitat Valenciana mitjançant el Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria. En l'esmentat decret, l'article 10 regula les matèries de primer a tercer curs de l'etapa, de manera que en l'apartat 3 es preveia que, a més de les hores lectives setmanals de les matèries indicades en els apartats 1 i 2 d'este article, els centres educatius disposaven d'un temps lectiu específic per al desenvolupament de projectes interdisciplinaris i un temps destinat a la tutoria; mentres que l'apartat 5 establix l'oferta de matèries optatives en estos cursos. Al seu torn, el marc per al desenvolupament dels projectes interdisciplinaris s'arreplega en l'article 15 de l'esmentat decret. D'altra banda, l'article 11 de l'esmentat decret reglamenta l'organització de les matèries per àmbits.  
  
  
II  
  
Les sentències fermes número 312/2023, 336/2023 i 340/2023, dictades per la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, indiquen en els seus fonaments jurídics que l'agrupació forçosa per àmbits de coneixement establida en l'article 11.3 del Decret 107/2022, de 5 d'agost, del Consell, sense respectar la competència i l'àmbit propi de decisió que correspon al centre educatiu constituïx una infracció dels articles 120, 121 i 129 de la Llei orgànica 2/2006, de 3 de maig, en relació amb l'article 6.7 del Reial decret 217/2022. Així mateix, les sentències conclouen que la imposició i obligatorietat disposada per l'article 15.7 del Decret 107/2022, del Consell, quant al desenvolupament dels projectes interdisciplinaris per part de tot l'alumnat dels tres primers cursos d'Educació Secundària Obligatòria, així com l'article 10.3 relacionat amb l'anterior, vulneren l'article 24.3 de la Llei orgànica 2/2006, de 3 de maig, d'educació, i l'article 8.4 del Reial decret 217/2022, que establix el caràcter optatiu o voluntari d'estos projectes. En conseqüència, la vulneració de les esmentades normes bàsiques, com a competència estatal que resulta vinculant per a les comunitats autònomes, determina l'anul·lació dels articles 10.3, 11.3 i 15.7 del Decret 107/2022, del Consell, este últim precepte només en relació amb els tres primers cursos de l'Educació Secundària Obligatòria, però no en relació amb el quart.  
  
A conseqüència de les tres sentències abans esmentades, es va dictar i es va publicar en el Diari Oficial de la Generalitat Valenciana la Resolució de 12 de juliol de 2023, de la Secretaria Autonòmica d'Educació i Formació Professional, per la qual s'aproven instruccions per a l'execució de les sentències 312/2023, de 29 de juny; 335/2023, de 30 de juny, i 336/2023, de 30 de juny, del Tribunal Superior de Justícia de la Comunitat Valenciana.  
Atés que l'anterior resolució implicava que l'alumnat de 1r, 2n i 3r d'Educació Secundària Obligatòria vera reduïda la seua jornada escolar en dos hores lectives setmanals, incidint així de manera negativa en el dret a l'educació bàsica de l'alumnat menor d'edat, es va dictar la Resolució de 28 d'agost de 2023, de la Secretaria Autonòmica d'Educació, per la qual es modifica l'annex únic de l'esmentada Resolució de 12 de juliol de 2023, de la Secretaria Autonòmica d'Educació i Formació Professional. En esta última resolució, es disposa que els centres docents hauran de garantir l'atenció directa de l'alumnat durant el nombre total d'hores lectives establit per a cada un dels tres primers cursos de l'Educació Secundària Obligatòria, d'acord amb l'annex V del Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria.  
  
Si bé amb el marc jurídic anteriorment exposat es procedix a l'execució de les resolucions judicials indicades, estes han deixat alguns buits normatius en l'ordenament jurídic a conseqüència de l'anul·lació dels articles 10.3, 11.3 i 15.7, este últim en relació amb els cursos de primer a tercer, del Decret 107/2022, de 5 d'agost, del Consell. Per això, es requerix la modificació parcial de l'esmentat decret, de manera que els articles 10, 11 i 15 queden regulats garantint la deguda seguretat jurídica. Al mateix temps, la norma realitza la modificació d'altres preceptes per a garantir la seua coherència amb la nova situació jurídica en què l'agrupació de matèries per àmbits té caràcter opcional per al centre, en funció del que decidisca este en virtut de la seua autonomia pedagògica i organitzativa; i en la qual els projectes interdisciplinaris s'oferixen com a matèria optativa en els cursos de primer a tercer. En la norma també es modifiquen diversos annexos del Decret 107/2022, de 5 d'agost, del Consell, a fi d'establir els nous horaris, l'oferta de matèries optatives i ajustar els diversos documents oficials d'avaluació a la nova situació jurídica dels projectes interdisciplinaris. La modificació s'estén també als articles 26 i 41, a la disposició addicional sexta i a quatre annexos de l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana.  
  
  
Per últim, la norma arreplega algunes modificacions addicionals que constituïxen ajustos tècnics per a la millora de la redacció de determinats preceptes, o bé per a corregir algunes deficiències detectades en la seua aplicació. Entre ells, es procedix a la modificació dels currículums de Música, Matemàtiques i Biologia i Geologia. Així mateix, s'inclou el currículum de la nova matèria optativa de primer curs Finances i Consum Responsables. Finalment, mitjançant la disposició final primera es modifica l'article 19 del Decret 74/2013, de 14 de juny, del Consell, pel qual es regula la Formació Professional Dual del sistema educatiu en la Comunitat Valenciana. Esta modificació és conseqüència de l'aplicació a partir del curs escolar 2024-2025 de la Llei orgànica 3/2022, de 31 de març, d'ordenació i integració de la Formació Professional, que establix l'obligatorietat que tota l'oferta dels graus D i E siga oferta de formació professional dual. Així mateix, es pretén donar resposta a la singularitat de les relacions entre les empreses i els ensenyaments de determinades famílies professionals.  
  
III  
  
El present decret s'estructura en dos articles, dos disposicions addicionals, cinc disposicions finals i dos annexos. En el primer article s'efectua la modificació parcial del Decret 107/2022, de 5 d'agost, del Consell, la nova redacció del qual s'inclou en l'annex I. D'altra banda, en l'article 2 es modifiquen els articles 26 i 41, la disposició addicional sexta i quatre annexos de l'Orde 19/2023, de 29 de juny, de la Conselleria d'Educació, Cultura i Esport, la nova redacció del qual figura en l'annex II. Les modificacions previstes seran aplicables a partir del curs escolar 2024-2025, tal com indica la disposició final segona; excepte l'aplicació de la disposició addicional primera, que s'establix per al curs escolar 2023-2024.  
  
IV  
  
D'acord amb el que s'establix en l'article 129 de la Llei 39/2015, d'1 d'octubre, del procediment administratiu comú de les administracions públiques, el present decret complix els principis de bona regulació.  
  
Respecte a la necessitat i eficàcia d'este, els dos aspectes han quedat plenament justificats al llarg del preàmbul, ja que existixen tres resolucions judicials fermes que anul·len diversos preceptes de la norma que és objecte de modificació, de manera que es requerix establir una nova regulació d'estos que respecte la normativa bàsica i complisca les esmentades resolucions judicials. Al mateix temps, l'esmentada norma es requerix per a garantir la coherència en la redacció amb la nova situació jurídica sorgida després de l'anul·lació dels esmentats preceptes. Finalment, el present decret procedix a realitzar algun ajust tècnic en la redacció de determinats articles, disposicions i annexos. En conseqüència, la modificació de determinats articles proposada és l'instrument més adequat per a garantir la consecució de les finalitats indicades.  
  
Quant al principi de proporcionalitat, el present decret conté la regulació imprescindible per a atendre les necessitats exposades prèviament, ja que es modifiquen exclusivament els articles, les disposicions i els annexos afectats per les resolucions judicials, siga directament o indirectament, així com aquells en els quals s'ha detectat algun aspecte tècnic a millorar; tot això, de manera que no existixen altres mesures menys restrictives de drets, o que imposen menys obligacions als destinataris.  
A fi de garantir el principi de seguretat jurídica, el present decret és coherent amb la resta de l'ordenament jurídic, nacional i de la Unió Europea, de manera que genera un marc normatiu estable, predictible, integrat, clar i de certitud, que facilite el seu coneixement i comprensió. La norma s'enquadra dins de la distribució de competències exclusives de l'Estat establides per l'article 149.1.30a de la Constitució Espanyola; i de les competències reconegudes a la Comunitat Valenciana en matèria educativa en l'article 53 de l'Estatut d'Autonomia de la Comunitat Valenciana, i en la disposició final sexta de la Llei orgànica 2/2006, de 3 de maig, d'educació.  
En aplicació del principi de transparència, en la tramitació d'este decret s'ha efectuat el tràmit de consulta pública prèvia a la iniciació de la seua tramitació. Posteriorment, el seu contingut ha sigut objecte de negociació en la Mesa Sectorial d'Educació, a fi de donar compliment al que es preveu en l'article 37.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic. També s'ha efectuat la preceptiva negociació en la Mesa de Pares i Mares, Mesa d'Alumnes, així com amb les entitats representatives dels centres privats concertats. Finalment, s'ha sol·licitat dictamen al Consell Escolar de la Comunitat Valenciana, s'han realitzat els tràmits de consulta pública prèvia i d'audiència i informació pública mitjançant els anuncis corresponents en el Diari Oficial de la Generalitat Valenciana, i s'han publicat els informes valoratius corresponents.  
  
Finalment, respecte al principi d'eficiència, este decret evita càrregues administratives innecessàries o accessòries i efectua una deguda gestió dels recursos públics. En este sentit, la nova distribució horària que establix 30 hores lectives per a l'alumnat en els cursos primer i segon, i 32 hores en els cursos tercer i quart, té com a finalitat homogeneïtzar els horaris d'entrada i eixida de l'alumnat, amb l'objectiu de contribuir a una millor organització i funcionament dels centres, així com una millor gestió dels possibles servicis complementaris de transport escolar i menjador escolar.  
  
V  
  
Per tot el que s'ha exposat, el present decret es dicta en l'exercici de les competències que atribuïxen a la Generalitat l'article 53 de l'Estatut d'Autonomia de la Comunitat Valenciana, l'article 6.5 i la disposició final sexta de la Llei orgànica 2/2006, de 3 de maig, d'educació. Correspon al Consell l'exercici de la potestat reglamentària, d'acord amb el que s'establix en l'article 18.f de la Llei 5/1983, de 30 de desembre, del Consell. Per tant, a proposta del conseller d'Educació, Universitats i Ocupació, havent atorgat audiència als òrgans de participació i consulta de la comunitat educativa, amb tots els informes preceptius sol·licitats, vist el dictamen del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, i prèvia deliberació del Consell, en la reunió del dia 21 de juny de 2024,  
  
  
DECRETE  
  
Article 1. Modificació del Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria  
1. Es modifiquen els articles 6.5, 10, 11, 13, 15, 18.3, 31.2, 32.2, 36, al qual s'afig un nou apartat 13, i 41.4 del Decret 107/2022, de 5 d'agost, del Consell, pel qual s'establix l'ordenació i el currículum d'Educació Secundària Obligatòria, en els termes establits en l'annex I d'este decret.  
2. Es modifiquen les disposicions addicionals tercera i quarta del Decret 107/2022, en els termes establits en l'annex I d'este decret.  
  
3. Es modifiquen els annexos III, IV, V, VI, XII, XIII i XIV del Decret 107/2022, en els termes establits en l'annex I d'este decret.  
  
Article 2. Modificació de l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana  
1. S'introduïx un nou apartat 4 en l'article 26, i s'afig un nou apartat 4 a l'article 41, la redacció del qual s'indica en l'annex II del present decret.  
2. Es modifica la disposició addicional sexta i els annexos I, II, III i VIII de l'Orde 19/2023, de 29 de juny, de la Conselleria d'Educació, Cultura i Esport, per la qual es regulen els procediments derivats del Decret 107/2022, de 5 d'agost, del Consell, pel qual s'establixen l'ordenació i el currículum d'Educació Secundària Obligatòria, i del Decret 108/2022, de 5 d'agost, del Consell, pel qual s'establixen l'ordenació i el currículum de Batxillerat, així com l'organització i el funcionament del Batxillerat nocturn i a distància a la Comunitat Valenciana, en els termes establits en l'annex II d'este decret.  
  
  
Disposicions Addicionals  
  
Primera. Efectes de la qualificació de la matèria Projectes Interdisciplinaris corresponent al curs 2022-2023  
Per a l'alumnat que en el curs escolar 2022-2023 haja cursat primer o tercer curs de l'Educació Secundària Obligatòria i haja promocionat, cal tindre en compte el següent:  
1. En el cas d'haver superat la matèria Projectes Interdisciplinaris del nivell corresponent, la qualificació obtinguda en esta matèria tindrà els mateixos efectes que la resta de les matèries per al càlcul de la nota mitjana de l'etapa.  
2. En el cas de no haver superat la matèria Projectes Interdisciplinaris del nivell corresponent, esta matèria no ha de constar com a pendent ni substituir-se per una nova. Així mateix, en este supòsit la qualificació obtinguda en l'esmentada matèria tampoc es tindrà en compte per al càlcul de la nota mitjana de l'etapa.  
  
Segona. Incidència pressupostària  
La implementació i el desplegament posterior d'este decret no tindrà cap incidència en la dotació de tots i cada un dels capítols de gasto assignats a la Conselleria d'Educació, Universitats i Ocupació, i en tot cas s'atendrà amb els mitjans personals i materials que esta tinga assignats.  
  
Disposició Final  
  
Primera. Modificació de l'article 19 del Decret 74/2013, de 14 de juny, del Consell, pel qual es regula la Formació Professional Dual del sistema educatiu a la Comunitat Valenciana.  
Es modifica l'article 19 del Decret 74/2013, de 14 de juny, del Consell, pel qual es regula la Formació Professional Dual del sistema educatiu a la Comunitat Valenciana, que quedarà redactat de la manera següent:  
«Article 19. Nombre màxim de llocs formatius per empresa  
1. Tota empresa que participe en la Formació Professional Dual haurà d'oferir almenys un lloc formatiu amb independència del nombre de treballadors i treballadores amb què compte.  
2. S'inclou, expressament, la possibilitat d'acollir alumnat en Formació Professional Dual per part d'empresaris i empresàries individuals i professionals independents, encara que no tinguen persones treballadores a càrrec seu, sempre que puga garantir-se el compliment del programa formatiu.  
3. En aquelles empreses amb forma societària, per a oferir diversos llocs formatius de manera simultània, serà necessari mantindre la relació d'un lloc formatiu per cada tres persones treballadores, sense que el nombre de llocs formatius oferits de manera simultània d'una determinada categoria, funcions o perfil siga superior al dels treballadors i treballadores del centre de treball de la mateixa categoria, funcions o perfil.  
El que s'exposa en el paràgraf anterior haurà de figurar en el conveni de col·laboració regulat en l'article 9 del present decret.».  
  
Segona. Calendari d'implantació  
1. El que s'establix en l'article 2.1 i en la disposició addicional primera d'este decret serà aplicable a partir del curs escolar 2023-2024, inclusivament.  
2. La resta de les modificacions previstes en este decret seran aplicables a partir del curs escolar 2024-2025.  
  
Tercera. Aplicació i desplegament  
1. S'autoritza la persona titular de la conselleria competent en matèria d'educació per a dictar totes les disposicions que siguen necessàries per a l'aplicació i el desplegament del que disposa este decret.  
  
Quarta. Entrada en vigor  
Este decret entrarà en vigor l'endemà de ser publicat en el Diari Oficial de la Generalitat Valenciana.  
  
Alacant, 21 de juny de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER


Còpia Permalink ELI